اسلام آباد : قومی ادارہ جان جوڑی (این آئی ایچ) پارینے کہ مچ آ ملک اٹی 24 گھنٹہ ٹی کورونا دین انا 12 کیس رپورٹ مس و 6 ناجوڑ آتا حالیت نازرک ءِ۔ جمعہ نادے آ این آئی ایچ نا جاری حساب وکتاب نا رداٹ مچ آ ملک اٹی تدوک آ 24 گھنٹہ ٹی کورونا دین انا اسہ ہزار 949 ٹیسٹ کننگا ہرافتیان 12 بندغ آتا ٹیسٹ مثبت بس، ہندا وڑ مثبت کیس آتا کچ 0.62 درسد ئس و داوخت آ کورونا دین آن اسہ ناجوڑ اس ہم زوال کتنے، ولے 6 ناجوڑ آتا حالیت نازرک ءِ۔ لاہور اٹی تدوک آ 24 گھنٹہ ٹی 1202 ٹیسٹ کننگا ہرافتیان 3 نا نتیجہ مثبت بس، مثبت کیس آتا کچ 0.25 درسد ئسک۔
(اے پی پی)
